Liviu Dragnea nu a dat foarte multe declarații în pauza de la Înalta Curte de Casație și Justiție, acolo unde astăzi are loc ultimul termen în dosarul în care preşedintele PSD este acuzat de instigare la abuz în serviciu și instigare la fals intelectual.

Vizibil iritat, liderul PSD a ieșit să fumeze o țigară afară, în pauză, a stat de vorbă cu un cetățan și nu a vrut să vorbească prea mult cu jurnaliștii. Întrebat despre creșterea economică a României, șeful PSD a declarat că refuză să vorbească despre economie, întrucât nu este contextul potrivit la ÎCCJ.



Întrebat ce părere are despre faptul că procurorii DNA au cerut o pedeapsă cu închisoarea de până la 7 ani și jumătate, Liviu Dragnea a declarat că „în România deciziile sunt încă luate de judecători”.

De asemenea, întrebat dacă „Orice om îi este teamă de o plângere penală”, cu referire la gafa de ieri a premierului Viorica Dăncilă, Liviu Dragnea a corectat reporterul:

„Oricărui om, poate. Nu orice om”, a spus Dragnea.

Citește și ”Istoria se repetă. Dragnea - Tăriceanu, pe urmele tandemului Ponta - Antonescu”